EUROOPA KOHTU MÄÄRUS (viies koda)
8. märts 2007
Kohtuasi C‑237/06 P
Guido Strack
versus
Euroopa Ühenduste Komisjon
Apellatsioonkaebus – Avalik teenistus – Otsus OLAF‑i juurdluse lõpetamise kohta – Ametniku poolt pettusele viitamine – Viimase õigus esitada hagi
Ese:      Apellatsioonkaebus Esimese Astme Kohtu (esimene koda) 22. märtsi 2006. aasta määruse peale kohtuasjas T‑4/05: Strack vs. komisjon (kohtulahendite kogumikus veel avaldamata), millega Esimese Astme Kohus jättis vastuvõetamatuse tõttu rahuldamata
hagi, millega hageja taotles esiteks hageja poolt pettusele viitamise tõttu algatatud OLAF‑i juurdluse lõpetamise otsuse ja
juurdluse lõpparuande tühistamist ning teiseks eelnimetatud juurdluse taasavamist ja uue juurdluse lõpparuande koostamist.
Otsus: Jätta apellatsioonkaebus rahuldamata ja mõista kohtukulud välja G. Strackilt.
Kokkuvõte
Ametnikud – Hagi – Ametnikku kahjustav meede – Mõiste – Otsus Euroopa Pettustevastase Ameti (OLAF) juurdluse lõpetamise kohta
(Personalieeskirjad, artiklid 22a, 22b, 90 ja 91; Euroopa Parlamendi ja nõukogu määrus nr 1073/1999)